रोहित शर्मा की हालिया फॉर्म जबरदस्त चल रही है. खासतौर पर छक्के लगाने के मामले में वह दुनिया के सबसे खतरनाक बल्लेबाज माने जा रहे हैं. रोहित को छक्के लगाते हुए देखना एक सुखद अनुभव होता है. उनकी टाइमिंग, सहजता से गेंद को लिफ्ट करना वाकई उन्हें महान क्रिकेटर बनाता है. वन-डे में न्यूजीलैंड का रिकॉर्ड तोड़ने के बाद रोहित शर्मा ब्रेंडन मैकुलम का सबसे ज्यादा छक्के लगाने का रिकॉर्ड भी तोड़ सकते हैं. रोहित अब तक 96 छक्के लगा चुके हैं. वह क्रिस गेल और मार्टिन गुप्टिल से पीछे हैं. दोनों ने ही 103-103 छक्के लगाए हैं. जिस तरह रोहित ने लखनऊ में आक्रामक पारी खेली है उससे उम्मीद है कि रोहित शर्मा 100 छक्के लगाने वाले बल्लेबाज बन सकते हैं. यदि वह तीसरे टी-20 में ऐसा कर लेते हैं तो 100 से अधिक छक्के लगाने वाले तीसरे बल्लेबाज बन जाएंगे.